సిమి గరేవాల్

సిమి గరేవాల్ (జననం సిమ్రితా గరేవాల్ ;  17 అక్టోబర్ 1940) భారతీయ సినిమా నటి, దర్శకురాలు, నిర్మాత & టాక్ షో హోస్ట్. ఆమె రెండు ఫిల్మ్‌ఫేర్ అవార్డులు, ఒక ఇండియన్ టెలివిజన్ అకాడమీ అవార్డుతో సహా అనేక అవార్డులను అందుకుంది.

ఆమె దో బదన్ (1966), సాథీ (1968), మేరా నామ్ జోకర్ (1970), సిద్ధార్థ (1972), కర్జ్ (1980) & ఉదీకాన్ (పంజాబీ చిత్రం) లాంటి హిట్ సినిమాలలో నటించింది. సిమి గరేవాల్ సత్యజిత్ రే దర్శకత్వం వహించిన బెంగాలీ సినిమా అరణ్యర్ దిన్ రాత్రిలో నటించింది. ఆమె సెలబ్రిటీ టాక్ షో, రెండెజౌస్ విత్ సిమి గారేవాల్‌కి మంచి గుర్తింపు వచ్చింది.

వ్యక్తిగత జీవితం
సిమి గరేవాల్ లూథియానాలో జన్మించింది.   ఆమె తండ్రి బ్రిగేడియర్ జె.ఎస్. గరేవాల్ భారత సైన్యంలో పని చేశాడు. సిమి చిత్ర నిర్మాత యష్ చోప్రా భార్య పమేలా చోప్రా బంధువు. సిమి తల్లి దర్శి & పమేలా తండ్రి మొహిందర్ సింగ్ తోబుట్టువులు.  సిమీ ఇంగ్లండ్‌లో పెరిగి ఆమె సోదరి అమృతతో కలిసి న్యూలాండ్ హౌస్ స్కూల్‌లో చదువుకుంది.

గారేవాల్ 17 సంవత్సరాల వయస్సులో ఇంగ్లాండ్‌లో జామ్‌నగర్ మహారాజాతో ప్రేమాయణంలో ఉంది.  ఆమె తరువాత మన్సూర్ అలీ ఖాన్ పటౌడితో ప్రేమలో ఉండి, అతను షర్మిలా ఠాగూర్‌ను కలిసిన తర్వాత ఆయనతో విడిపోయాడు.  గారేవాల్ 1970లో ఢిల్లీకి చెందిన రవి మోహన్ ను వివాహం చేసుకొని 1979లో విడాకులు తీసుకున్నారు.

సినిమాలు

టెలివిజన్

అవార్డులు & నామినేషన్లు

 1966 – ఉత్తమ సహాయ నటిగా ఫిల్మ్‌ఫేర్ అవార్డు – దో బదన్
 1968 – ఉత్తమ సహాయ నటిగా ఫిల్మ్‌ఫేర్ అవార్డు – సాథి
 1980 – ప్రతిపాదన – ఉత్తమ సహాయ నటిగా ఫిల్మ్‌ఫేర్ అవార్డు – కర్జ్
 1999 – ఉత్తమ టాక్ షో & ఉత్తమ యాంకర్‌గా స్క్రీన్ అవార్డు
 2001 – ఉత్తమ యాంకర్ & టాక్ షో కోసం RAPA అవార్డు
 2003 – ఉత్తమ యాంకర్‌గా ఇండియన్ టెలివిజన్ అకాడమీ అవార్డు
 2003 – మీడియా & టెలివిజన్‌లో వొకేషనల్ ఎక్సలెన్స్ కోసం రోటరీ అవార్డు
 2004 – ఉత్తమ టాక్ షో కోసం ఇండియన్ ఫిల్మ్‌గోయర్స్ అసోసియేషన్ అవార్డు

మూలాలు

బయటి లింకులు
 

భారతీయ సినిమా నటీమణులు
హిందీ సినిమా నటీమణులు